Document ID: 31995R0933

Ir-Regolament tal-Kunsill (KE) Nru 933/95
ta' l-10 ta' April 1995
li jiftaħ u jipprovdi għall-amministrazzjoni ta' kwoti ta' tariffi tal-Komunità għal ċerti nbejjed li joriġinaw mill-Bulgarija, mill-Ungerija u mir-Rumanija
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 113 tiegħu,
Wara li kkunsidra l-proposta mill-Kummissjoni,
Billi, b'konformità mal-ftehim fil-forma ta' skambji ta' ittri konklużi bejn il-Komunità Ewropea, min-naħa l-waħda, u r-Repubblika tal-Bulgarija, ir-Repubblika ta' l-Ungerija, u r-Rumanija, min-naħa l-oħra, approvati minn Deċiżjonijiet 93/721/KE, 93/723/KE u 93/725/KE [1], il-Komunità sejra tiftaħ kwoti ta' tariffi soġġetti għal riduzzjonijet fuq dazji doganali għal ċerti nbejjed li joriġinaw mill-imsemmija pajjiżi; billi l-aċċess għal dawn il-kwoti għandu jiġi limitat għall-inbejjed in-kwistjoni u akkompanjati minn dokument maħruġ minn organu uffiċjali rikonoxxut mill-partijiet kollha konċernati illi jiċċertifika illi l-inbejjed huma dawk koperti mill-ftehim relattiv u illi joriġinaw mill-pajjiż konċernat;
Billi dawk il-kwoti ta' tariffi għandom jiġu miftuħa fuq bażi annwali illi testendi ruħha mill-1 ta' Jannar sal-31 ta' Diċembru;
Billi huwa neċessarju, in partikolari, illi jiġi żgurat b'rigward għall-partijiet kollha konċernati aċċess ugwali u mhux interrott għall-imsemmija kwoti u sabiex tiġi żgurata l-applikazzjoni mhux interrotta tar-rata stipulata għall-kwoti għall-kull importazzjoni jew importazzjoni mill-ġdid ġo l-Istati Membri kollha tal-prodotti illi jikkonformaw mall-kondizzjonijiet speċifikati sakemm il-kwoti jkunu ġew użati interament;
Billi d-deċiżjoni illi jinfetħu l-kwoti tat-tariffi għandha tittieħed mill-Komunità in konformità ma’ l-obbligi internazzjonali; billi, sabiex tiġi żgurata l-effiċjenza ta' amministrazzjoni komuni ta' dawn il-kwoti, ma hemm l-ebda ostaklu li jżomm lill-Istati Membri milli jieħdu mill-volumi ta' kwota l-kwantitajiet neċessarji korrispondenti ma’ l-importazzjonijiet attwali; billi, madanakollu, dan il-metodu ta' amministrazzjoni jirrikjedi kooperazzjoni stretta bejn l-Istati Membri u l-Kummissjoni, u din ta' l-aħħar għandha partikolarment tkun f’pożizzjoni illi tkun tista’ tissorvelja r-rata li biha l-kwoti jiġu użati u illi tinforma lill-Istati Membri dwar dan;
Billi r-regoli għall-immaniġġjar u għall-aġġustament tal-kwoti tat-tariffi applikabbli għall-pajjiżi ikkonċernati huma stipulati fir-Regolament tal-Kunsill (KE) Nru 1798/94 tat-18 ta' Lulju 1994 illi jiftaħ u jipprovdi għall-amministrazzjoni ta' kwoti ta' tariffi Komunitarji għal ċerti prodotti ta' l-agrikoltura illi joriġinaw fil-Bulgarija, fir-Repubblika Ċeka, fl-Ungerija, fil-Polonja, fir-Rumanija u fl-Islovakkja u illi jistabbilixxi dispożizzjonijiet dettaljati għall-adattament ta' dawn il-kwoti (1994 sa 1997) [2],
ADOTTA DAN IR-REGOLAMENT:
Artikolu 1
1. Mill-1 ta' Jannar 1995 sal-31 ta' Diċembru 1997 għall-Bulgarija u għar-Rumanija, u mill-1 ta' Jannar 1995 sal-31 ta' Diċembru 1998 għall-Ungerija, u, mingħajr preġudizzju għat-tieni paragrafu, id-dazji doganali applikabbli fuq l-importazzjoni tal-prodotti segwenti illi joriġinaw mill-Bulgarija, mill-Ungerija u mir-Rumanija għandhom jiġu sospiżi fuq livelli u fil-limiti tal-kwoti tat-tariffi kif indikati rigward kull prodott:
(a) Inbejjed illi joriġinaw mill-Bulgarija:
Nru. ta’ l-ordni | Il-kodiċi CN [3] | Id-deskrizzjoni [4] | Volum fil-kwota (hl) | Dazju fuq il-kwota (% bażiku) |
09.7001 | ex220410 | Inbid frizzanti ta' kwalità, f'kontenituri li huma ta' mhux iktar minn 2 litri | 1200 (1. 1 - 31. 12. 1995) | 40 |
| | | 1300 (1. 1 - 31. 12. 1996) | 40 |
| | | 1400 (1. 1 - 31. 12. 1997) | 40 |
09.7003 | ex220421 | Inbid ta' kwalità, inkluż inbid ta' kwalità b'dikjarazzjoni ta' oriġini | 280400 (1. 1 - 31. 12. 1995) | 40 |
| | | 313600 (1. 1 - 31. 12. 1996) | 40 |
| | | 346800 (1. 1 - 31. 12. 1997) | 40 |
09.7005 | ex220429 | Inbid ta' kwalità, inkluż inbid ta' kwalità b'dikjarazzjoni ta' oriġini u nbid li hu magħmul bl-għeneb tal-varjetà ta' dwieli "Gamza" dik-jarat u preżentat bl-isem jew sinonimu "Kadarka" | 118000 (1. 1 - 31. 12. 1995) | 40 |
| | | 118000 (1. 1 - 31. 12. 1996) | 40 |
| | | 118000 (1. 1 - 31. 12. 1997) | 40 |
(b) Inbejjed illi joriġinaw mill-Ungerija:
Nru. ta’ l-ordni | Il-kodiċi CN [5] | Id-deskrizzjoni [6] | Volum fil-kwota (hl) | Dazju fuq il-kwota (% bażiku) |
09.7007 | ex220429 | Inbid magħmul minn għeneb frisk | 70000 (1. 1 - 31. 12. 1995) | 40 |
| | | 70000 (1. 1 - 31. 12. 1996) | 40 |
| | | 70000 (1. 1 - 31. 12. 1997) | 40 |
| | | 70000 (1. 1 - 31. 12. 1998) | 40 |
09.7009 | ex220410 | Inbid frizzanti ta' kwalità, f'kontenituri li huma ta' mhux aktar minn 2 litri | 2900 (1. 1 - 31. 12. 1995) | 40 |
| | | 3100 (1. 1 - 31. 12. 1996) | 40 |
| | | 3300 (1. 1 - 31. 12. 1997) | 40 |
| | | 3500 (1. 1 - 31. 12. 1998) | 40 |
09.7011 | ex220421 | Inbid ta' kwalità, inluż inbid ta' kwalità superjuri u nbid ta' kwalità li għandu l- indikazzjoni "Tokaj" u inbid li ġeografika għandu l-isem "Tajbor" | 145000 (1. 1 - 31. 12. 1995) | 40 |
| | | 160000 (1. 1 - 31. 12. 1996) | 40 |
| | | 175000 (1. 1 - 31. 12. 1997) | 40 |
| | | 190000 (1. 1 - 31. 12. 1998) | 40 |
(ċ) Inbejjed illi joriġinaw mir-Rumanija:
Nru. ta’ l-ordni | Il-kodiċi CN [7] | Id-deskrizzjoni [8] | Volum fil-kwota (hl) | Dazju fuq il-kwota (% bażiku) |
09.7013 | ex220410 | Inbid magħmul minn għeneb frisk, inkluż inbid frizzanti u inbid likur | 130000 (1. 1 - 31. 12. 1995) | 40 |
| ex220421 | | 140000 (1. 1 - 31. 12. 1996) | 40 |
| ex220429 | | 150000 (1. 1 - 31. 12. 1997) | 40 |
2. Ammissjoni skond il-kwoti tat-tariffi illi jagħmel riferenza għalihom il-paragrafu 1 għandha tkun limitata biss għal dawk l-inbejjed akkompanjati mid-dokument VI 1 jew estratt VI 2, ikkompletat b'konformità mad-dispożizzjonijiet tar-Regolament tal-Kummissjoni (KEE) Nru 3590/85 [9]. Id-Dokument VI 1 għandu jinkludi ġol-kaxxa numru 15 waħda mill-attestati segwenti, u jkun iċċertifikat mill-korp Bulgaru jew Ungeriż approprjat:
(a) kwota Nru 09.7001:
"Dan biex jiċċertifika illi l-inbid illi jagħmel riferenza għalih dan id-dokument huwa inbid frizzanti ta' kwalità illi huwa konformi mal-leġislazzjoni Bulgara dwar il-kultivazzjoni tad-dwieli";
(b) kwota Nru 09.7003:
"Dan biex jiċċertifika illi l-inbid illi jagħmel riferenza għalih dan id-dokument huwa inbid ta' kwalità b'deskrizzjoni ta' oriġini illi b'konformità mal-leġislazzjoni Bulgara dwar il-kultivazzjoni tad-dwieli";
(ċ) kwota Nru 09.7005:
"Dan biex jiċċertifika illi l-inbid illi jagħmel riferenza għalih dan id-dokument huwa inbid ta' kwalità b'deskrizzjoni ta' oriġini illi b'konformità mal-leġislazzjoni Bulgara dwar il-kultivazzjoni tad-dwieli, jew huwa inbid miksub minn għeneb tal-varjetà tad-dielja "Gamza"; deskritt u ppreżentat b'dak l-isem jew is-sinonimu "Kadarka";";
(d) kwota Nru 09.7009:
"Dan biex jiċċertifika illi l-inbid illi jagħmel riferenza għalih dan id-dokument huwa inbid frizzanti ta' kwalità illi huwa konformi mal-liġi Ungeriża Nru 36/1970 dwar il-kultivazzjoni tad-dwieli u mar-Regolament għall-Implementar Nru 40/1977 (MEM), kif emendat permezz tar-Regolament Nru 7/1990 (FM) u Nru 23/1992 (FM)";
(e) kwota Nru 09.7011:
"Dan sabiex jiċċertifika illi l-inbid illi jagħmel riferenza għalih dan id-dokument huwa nbid ta' kwalità, u jinkludi nbid ta' kwalità superjuri u nbid ta' kwalità illi jġib l-indikazzjoni ġeografika "Tokaj". u l-inbid illi jġib l-isem "Tajbor". b'konformità mal-liġi Ungeriża Nru 36/1970 dwar il-kultivazzjoni tad-dwieli u mar-Regolament għall-Implimentar Nru 40/1977 (MEM), kif emendat permezz tar-Regolament Nru 7/1990 (FM) u Nru 23/1992 (FM)".
Barra minn dan, l-inbejjed in kwistjoni għandhom jibqgħu soġġetti għall-osservanza ta' prezzijiet ta' riferenza b'xejn mal-fruntiera. Sabiex dawn l-inbejjed ikunu jistgħu igawdu mill-kwoti tat-tariffi, għandhom ikunu konformi ma' l-Artikolu 54 tar-Regolament (KEE) Nru 822/87 [10].
Artikolu 2
L-Artikoli 2 sa 7 ta' dan ir-Regolament (KE) No 1798/94 japplikaw.
Artikolu 3
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta' Jannar 1995.
Dan ir-Regolament g]andu jorbot fl-intier tiegħu u jkun direttament applikabbli fl-Istati Membri kollha.
Magħmul fil-Lussemburgu, fl-10 ta' April 1995.

Labels: 3
18
17